Diari Oficial de la Generalitat Valenciana


Sumari del DOGV 9744, del 13-12-2023 (2023/12338)

RESOLUCIÓ 15 de novembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de la declaració ambiental i territorial estratègica del Pla parcial de la parcel·la 20 A de la urbanització El Tochar, en el terme municipal de Torres Torres. Expedient 97/7792-JJP.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9744

Data del DOGV
:   13-12-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/12103


Data del document
:   15-11-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Descriptors 

:   * Conselleria de Medi Ambient, Aigua, Infraestructures i Territori
    * impacte ambiental

RESOLUCIÓ 15 de novembre de 2023, de la Direcció General d'Urbanisme, Paisatge i Avaluació Ambiental, per la qual s'ordena la publicació de la declaració ambiental i territorial estratègica del Pla parcial de la parcel·la 20 A de la urbanització El Tochar, en el terme municipal de Torres Torres. Expedient 97/3729-OYY. [2023/12764]  
  
De conformitat amb l'article 56.8 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, el qual estableix la publicació en el Diari Oficial de la Generalitat Valenciana de la declaració ambiental, resolc:  
Publicar en el Diari Oficial de la Generalitat Valenciana la declaració ambiental i territorial estratègica corresponent a l'expedient 97/9649-JDQ Torres Torres (València).  
«Declaració ambiental i territorial estratègica  
Tràmit: Pla parcial de la parcel·la 20 A de la urbanització El Tochar  
  
Promotor: Ajuntament de Torres Torres  
Autoritat substantiva: Ajuntament de Torres Torres  
Localització: terme municipal de Torres Torres (València)  
Expedient: 097/2015 - EAE  
La Comissió d'Avaluació Ambiental, en sessió celebrada el 30 de setembre de 2021, va adoptar el següent Acord:  
Vista la proposta de declaració ambiental i territorial estratègica del Pla parcial de la parcel·la 20 A de la urbanització El Tochar a Torres Torres, en els següents termes:  
A la vista de la data d'inici de l'expedient i de la informació pública (que més endavant es detalla) a aquest pla li és aplicable la Llei 21/2013, de 9 de desembre, d'avaluació ambiental, desenvolupada a la Comunitat Valenciana per la Llei 5/2014, de 25 de juliol, de la Generalitat, d'ordenació del territori, urbanisme i paisatge (LOTUP).  
L'objecte de la declaració ambiental estratègica i territorial és avaluar la integració dels aspectes ambientals en la proposta de pla o programa subjecte a avaluació ambiental estratègica ordinària conforme a la LOTUP. Per a això, verificarà tot el procediment seguit i analitzarà els impactes que es deriven per l'aplicació del pla, i establirà, si és el cas, les condicions finals que s'hagen d'incorporar en aquest prèviament a la seua aprovació.  
El 26 de juny de 2020 l'Ajuntament de Torres Torres remet la proposta del Pla parcial de la parcel·la 20 A de la urbanització El Tochar i el seu expedient d'avaluació ambiental i territorial estratègica. Una vegada revisada es va comprovar que estava incompleta; després del corresponent requeriment aquesta va ser finalment completada el 22 de maig de 2021; va consistir en el seu conjunt en:  
(Nota: el 2 d'agost de 2019 l'Ajuntament ja va realitzar una primera sol·licitud, però a la vista que la documentació estava incompleta finalment va desistir d'aquesta el 14.11.2019).  
Expedient d'avaluació ambiental i territorial:  
- Estudi ambiental i territorial estratègic.  
- Document de participació pública (relació de les consultes realitzades a les administracions afectades, persones interessades i empreses subministradores...).  
- Còpia dels informes rebuts a les consultes efectuades.  
- Al·legacions presentades durant el termini legalment establit.  
- Resultats del pla de participació pública.  
- Document de participació pública en el qual se sintetitzen els seus resultats i es justifica com s'han pres en consideració en la proposta de pla o programa.  
- Descripció de com s'han integrat en el pla o programa els aspectes ambientals, funcionals i territorials, i de com s'han pres en consideració el document d'abast i l'estudi ambiental i territorial estratègic.  
  
- Descripció de la previsió dels efectes significatius sobre el medi ambient que es derivaran de l'aplicació del pla.  
- Certificat d'aprovació de la proposta de pla.  
Proposta de pla parcial:  
Memòria informativa.  
Memòria justificativa.  
Normes urbanístiques.  
Estudi de viabilitat econòmica.  
Homologació.  
Plans (inclosos en els documents anteriors)  
- Estudis complementaris:  
Estudi d'integració paisatgística.  
Estudi acústic.  
Estudi d'inundabilitat.  
Projecte d'urbanització: pressupost.  
Projecte de reparcel·lació.  
A. Anàlisi del procés d'avaluació.  
Les dates més rellevants del procés d'avaluació ambiental seguit han sigut:  
  
Presentació de la sol·licitud d'inici del procediment 12.05.15  
Emissió del document d'abast 30.03.16  
Participació pública i consultes de la versió preliminar del pla, de l'EATE i resta documentació exigible, durant un període mínim de 45 dies  
Data de publicació en el DOGV 18.02.19  
Ple municipal d'aprovació de la proposta de pla 25.06.20  
Sol·licitud d'emissió de DATE 26.06.20  
Presentació documentació completa per a l'emissió de la DATE 22.05.21  
  
  
B) Anàlisi de l'estudi ambiental i territorial estratègic.  
B.0) Antecedents. Resum del document de referència  
B.0.1) Informació territorial  
El municipi de Torres Torres es troba a la comarca del Camp de Morvedre, té una superfície d'11,6 quilòmetres quadrats i comptava amb una població de 591 habitants l'any 2010.  
El terme municipal té forma allargada i estreta amb orientació SO-NE, es localitza a l'oest de la Serra de la Calderona, amb una altura màxima de 725 metres (pic Nevera), i la resta del terme és bastant pla amb una altitud mitjana de 160 metres, excepte al voltant de l'autovia A-23 i el nucli urbà que també té algunes elevacions. A l'est, el riu Palància fa de límit del terme municipal. Els majors valors naturals es localitzen en la zona muntanyenca de la Serra Calderona on s'ha delimitat un parc natural, un LIC i una ZEPA.  
  
El terme es divideix en dues parts a causa d'un corredor d'infraestructures per on discorre l'autovia A-23 i la via del ferrocarril Sagunt-Terol. Altres vials de comunicació són l'antiga N-234, que serveix d'accés al nucli del poble des de l'autovia, la CV-310 i la CV-320.  
B.0.2) Planejament vigent:  
El planejament municipal vigent són unes normes subsidiàries aprovades mitjançant un acord de la CTU de 29 de setembre de 1987 (sense avaluar ambientalment), pel qual es classifica el sòl en urbà, apte per a urbanitzar i no urbanitzable (protegit i comú).  
Com a sòl urbà es delimita el nucli tradicional del poble (19,53 ha) i tres urbanitzacions aïllades de segona residència, El Tochar, Mont Blau i Ton Ferrer (59,92 ha).  
El Pla parcial de la urbanització El Tochar va ser aprovat definitivament el 12 de novembre de 1961.  
Es va iniciar la tramitació de l'elaboració d'un Pla general havent-se emés el document de referència el 19 de setembre de 2012 (expedient 114/09 EAE). Respecte a la urbanització El Tochar s'indicava, respecte a la parcel·la 20A:  
«L'any 1999 es va tramitar una modificació puntual per a ampliar aquesta urbanització (expedient 261/99 AIA) en 9.316 m². El 22 d'octubre de 1999 es va emetre DIA favorable però condicionada al fet que es connectara a la xarxa general de sanejament o que es construïra una depuradora per a la urbanització. El 28 de febrer de 2000 la CTU va denegar la modificació atés que no es complia aquest condicionant. L'any 2006 (expedient 32/06 AIA) es va tornar a sol·licitar la modificació i es va emetre un informe en el mateix sentit seguint sense justificar-se la depuració de les aigües residuals de la urbanització. En la proposta de pla presentada s'ha inclòs aquesta zona com a sòl urbà, però no s'ha justificat el compliment del condicionant assenyalat en 1999 per la qual cosa no podrà reclassificar-se.»  
La justificació del compliment dels condicionants es va presentar davant la Comissió Territorial d'Urbanisme, que els va considerar adequats i es va procedir a l'aprovació de la modificació puntual el 2 de febrer de 2012 mitjançant una resolució del director general d'Urbanisme. D'aquesta manera va adquirir la consideració de sòl urbanitzable la parcel·la 20A amb les següents característiques:  
Superfície: 9.316,69 m² / edificabilitat bruta = 0,2 m²t/m²s / nombre màxim habitatges = 7.  
Finalment, no es va prosseguir amb la tramitació del nou Pla general i es va emetre una resolució de caducitat de l'expedient 114/09 EAE el 8 de març de 2017.  
B.0.3 Alternativa proposada en el document consultiu.  
En el pla parcial presentat es proposava canviar l'ordenació detallada mantenint l'ús residencial de la urbanització El Tochar.  
  
Confronta al nord amb el barranc de la Sarba, al sud amb un vial de la urbanització, a l'oest amb la zona esportiva i a l'est amb un habitatge. Al nord, a més del barranc discorre un camí que dona accés a la cooperativa El Descanso.  
Es permetia materialitzar 1.765,80 m²t d'edificació residencial que es distribueixen en 6 habitatges. Es feia la següent reserva dotacional, localitzant les zones verdes i la zona esportiva a l'oest, al costat del poliesportiu existent.  
  
Zones verdes 281,47  
Equip. esportiu 379,01  
Xarxa viària 1.631,30  
  
  
Respecte a les instal·lacions de servei, es connecten amb la xarxa general que discorre per la urbanització El Tochar (aigua potable, sanejament, energia elèctrica, telefonia). Una línia de mitjana tensió serà enterrada.  
B.0.4 Resum de determinacions a tindre en consideració assenyalades en el document d'abast  
S'indicava que l'extensió i complexitat de l'EATE es reduirà a analitzar les afeccions observades tenint en compte 8 determinacions que resumidament eren:  
1. Risc d'inundació: s'haurà d'elaborar un estudi d'inundabilitat.  
  
2. Depuració de les aigües residuals: a priori, un sistema de decantació no es considera un sistema adequat perquè la urbanització El Tochar depure les seues aigües residuals, llevat que la Confederació Hidrogràfica del Xúquer done el vistiplau a l'abocament que es produïsca des d'aquest. Per això haurà d'aportar-se l'autorització de la Confederació a l'abocament que es produeix en el barranc de Sarba. En el cas que no es dispose d'aquesta autorització haurà d'executar-se una depuradora que tracte els abocaments dels 6 habitatges proposats amb autorització de la Confederació per al seu abocament.  
3. Soroll: haurà d'estudiar-se l'afecció acústica generada per la carretera CV-310 amb l'elaboració d'un estudi acústic.  
4. Risc d'incendis: hauran d'adoptar-se mesures que eviten la seua propagació.  
5. Haurà d'aportar-se l'informe favorable emés per la Confederació Hidrogràfica del Xúquer als efectes previstos en l'article 25.4 de la Llei d'aigües.  
6. Es considera necessària la incorporació de mesures d'integració paisatgística a fi de preservar el paisatge forestal característic que es percep des de la CV-310. Aquestes mesures hauran de ser incloses en la normativa urbanística.  
7. S'haurà de dur a terme un pla de participació que permeta la correcta valoració paisatgística de l'àmbit afectat.  
8. Llevat que es justifique el contrari, la normativa urbanística d'aplicació és la LOTUP per la qual cosa en instrument urbanístic ha d'elaborar-se d'acord amb aquesta.  
B.1 Continguts concordes amb el document d'abast  
En l'apartat 2 del document denominat «Avaluació de la fase de consultes i conclusió del procés d'avaluació del pla» es descriu com s'adequa al document d'abast i als objectius assenyalats en aquest.  
- S'han elaborat els estudis tècnics complementaris que s'havien indicat.  
- S'han justificat les qüestions que s'indicaven en el document d'abast, amb excepció de l'apartat referent a les aigües residuals/abocament. Per a aquesta última qüestió s'ha aportat un informe de la Confederació que no és concloent.  
- Existeix una barrera vegetal al costat del barranc, constituïda per pins, que esmorteeixen l'afecció visual que pogueren produir les edificacions.  
- S'utilitzaran plantes autòctones pròpies del clima mediterrani.  
B.2 Continguts de l'EATE concordes amb l'annex VII de la LOTUP  
L'EATE presentat conté tots els epígrafs i continguts assenyalats en l'annex VII de la LOTUP, si bé no en el mateix ordre ni amb la mateixa denominació de capítols.  
B.3 Descripció de l'alternativa triada: proposta de pla.  
La documentació descriu dues alternatives, la 0 o no desenvolupament i la finalment triada.  
B.3.1 Objectius  
Junt amb el pla parcial s'ha presentat un document d'homologació de caràcter sectorial que té per objecte modificar l'ordenació detallada establida en el planejament vigent i garanteix que s'ajuste a la seua ordenació estructural.  
S'ha modificat l'alineació a carrer dels habitatges, reculant-los, amb la qual cosa s'ha generat una zona d'accés com a viari per als vianants amb una zona d'arbratge i aparcament.  
Es garantiran:  
+ Les connexions amb les principals vies de comunicació.  
+ Ordenació de l'edificació coherent amb la confrontant.  
+ Les reserves de zones verdes i zones d'aparcament siguen ajustades a normativa.  
+ Integració en el PORN Serra Calderona.  
B.3.2 Infraestructura verda.  
L'article 19 bis de la Llei d'ordenació del territori i protecció del paisatge, (afegit per la Llei 12/2009, de 23 de desembre) va introduir en la normativa urbanística el concepte de la infraestructura verda i en el Decret 1/2011 de l'ETCV van ser concretats els seus elements. Els articles 4 i 5 de la LOTUP són els que en la legislació vigent defineixen el seu concepte, les seues funcions i els espais que la integren.  
En la documentació presentada no s'han identificat referències a aquesta.  
B.3.3 Principals modificacions introduïdes respecte al planejament vigent  
Respecte a la versió presentada per a l'emissió del document d'abast no hi ha grans variacions. S'ha observat la reducció en el nombre d'habitatges que passa de 6 a 5 habitatges.  
Les quanties superficials finalment aportades són:  
  
Superfície total 9.316,69 m²  
Zona residencial 7.023,91 m²  
Zones verdes 281,47 m²  
Equipament esportiu 379,01 m²  
Xarxa viària 1.632,30 m²  
Edif. bruta 1.765,80 m²t  
  
  
Es contempla una plaça d'aparcament en cada parcel·la privada i almenys la meitat en vial públic (de dimensions 5x2,2).  
Respecte a les condicions de connexió amb l'entorn s'indica que:  
  
+ Viari: s'enllaça amb el carrer número 1 de la urbanització, que al seu torn connecta amb la carretera CV-310 gestionada per la Diputació.  
+ Aigua potable: connectarà amb la xarxa existent a la urbanització.  
+ Energia elèctrica i enllumenat públic: es contempla el soterrament del cablejat de baixa tensió.  
+ Sanejament: es connectarà amb la xarxa existent a la urbanització, tenint una longitud aproximada de 138 metres i tres pous de registre.  
  
+ Telefonia: enllaçarà amb la xarxa existent i se soterrarà la línia.  
+ Reg: s'indica (pàgina 15 Homologació) que amb caràcter previ a l'inici de les obres d'urbanització es requerirà que s'haja atorgat la corresponent concessió de recursos procedents de la depuradora.  
La parcel·la és sensiblement plana, per la qual cosa els moviments de terra no seran elevats.  
Es contempla una única unitat d'execució per a la gestió.  
Les normes urbanístiques presentades es divideixen en determinacions de caràcter general, execució de planejament, ordenances generals de l'edificació i ordenances particulars de les zones delimitades.  
C) Avaluació del resultat de les consultes realitzades i com s'han pres en consideració.  
C.1 Fase de posada a la disposició del públic  
La proposta de pla ha sigut sotmesa una vegada a participació pública mitjançant publicació en el DOGV de 18 de febrer de 2019. No s'hi va presentar cap al·legació.  
C.2 Fase de consulta a administracions afectades realitzada per l'òrgan promotor  
L'Ajuntament, durant la fase de participació pública, va sol·licitar consultes a les administracions afectades i a les empreses subministradores. D'aquestes es va rebre resposta dels següents departaments:  
  
Sol·licitud Informe Administració pública consultada  
25.10.19 11.02.20 Servei Territorial de Medi Ambient (acústica)  
25.10.19 24.02.20 Servei Territorial de Medi Ambient (forestal)  
25.10.19 02.03.20 Servei d'Infraestructura Verda i Paisatge (paisatge)  
25.10.19 15.04.21 DG Política Territorial i Paisatge (inundabilitat)  
25.10.19 08.06.20  
17.05.21 Confederació Hidrogràfica del Xúquer (article 25.4 TR Llei aigües)  
25.10.19 2019- Confederació Hidrogràfica del Xúquer (abocaments)  
 15.04.20 Confederació Hidrogràfica del Xúquer (inundabilitat)  
  
  
- S'ha emés un informe favorable de l'estudi acústic presentat, i s'ha observat que es compleixen els requisits de qualitat establits per la Llei 7/2002 per a ús residencial sense necessitat d'adoptar mesures correctores.  
- El Servei Territorial de Medi Ambient ha emés un informe favorable de les mesures de prevenció i protecció contra incendis forestals adoptades.  
- El Servei d'Infraestructura Verda i Paisatge informa que han d'introduir-se en la part normativa del pla parcial les mesures d'integració paisatgística (les descriu en el seu informe).  
- El 15 d'abril de 2021 la directora general de Política Territorial i Paisatge emet una resolució aprovatòria de l'estudi d'inundabilitat. En aquest s'indica que l'àmbit no es troba afectat per perillositat d'inundació, i no és necessària l'adopció de mesures correctores.  
  
- La Confederació Hidrogràfica del Xúquer informa el 17 de maig de 2021 en sentit favorable a l'efecte de l'article 25.4 del text refós de la Llei d'aigües. L'increment de la demanda (1.460 m³ a raó de 800 l/hab./dia) es pretén satisfer des de la xarxa de proveïment de la urbanització El Tochar el subministrament de la qual compta amb les corresponents concessions.  
Les aigües residuals es connectaran a la xarxa de sanejament de la urbanització. L'EDAR haurà de disposar de capacitat suficient per a assumir la càrrega i disposar d'autorització per a l'abocament.  
- S'ha aportat certificat de l'empresa concessionària del servei de recollida de fems sobre la capacitat de donar servei als nous habitatges.  
  
- L'empresa subministradora de l'aigua potable aporta informe sobre la capacitat i qualitat del subministrament.  
D) Anàlisi de la previsió dels impactes significatius per l'aplicació del pla  
D.0. Es valora positivament que s'hagen realitzat els estudis complementaris necessaris per a verificar que no existeixen riscos generats per les afeccions que s'indicaven en el document d'abast.  
D.1. No obstant això, ha quedat pendent de justificació la determinació del lloc en el qual es depuren les aigües residuals generades i si aquest compta amb autorització d'abocaments de la Confederació, problemàtica que s'ha descrit en els apartats B.02 i B.04.  
D'una banda, s'ha aportat certificat de l'empresa TECVASA de 7 de juliol de 2015 en el qual s'indica «que les aigües residuals recollides en la xarxa de clavegueram de la urbanització El Tochar s'aboquen en el punt d'abocament del barranc, passant prèviament per un sistema de decantació.»  
D'altra banda, s'ha aportat un informe de la Confederació Hidrogràfica del Xúquer (en el qual no s'ha pogut localitzar la data d'emissió, encara que sí la data de recepció en l'Ajuntament: el 06.11.2019). Aquest informe es refereix a l'estat de tramitació de l'expedient d'autorització de l'abocament d'aigües residuals procedents del sanejament de la urbanització Tochar, i s'hi posa de manifest l'existència de la problemàtica plantejada:  
- «Segons dades que consten en aquest organisme, la urbanització Tochar disposa d'un clavegueram amb destinació a una EDAR abandonada de la qual no es disposen resultats analítics dels últims anys.»  
- «L'Ajuntament de Torres Torres no ha presentat la documentació necessària per a dur a terme el procediment d'autorització d'abocament ni ha justificat la inexistència d'abocament a domini públic hidràulic per connexió al clavegueram amb destinació a l'EDAR municipal.»  
  
- «Per l'exposat anteriorment, perquè l'Ajuntament de Torres Torres obtinga l'autorització d'abocament a la qual fa referència l'article 100 del TR Llei d'aigües, aprovat pel DL 1/2001, haurà de presentar la següent documentació:» (En resum es requereix la presentació de sol·licitud d'abocament i declaració d'abocament simplificada, memòria explicativa, estudi de no afecció a les aigües subterrànies).  
- «En cas contrari, si l'Ajuntament de Torres Torres pretén justificar la inexistència d'abocament al domini públic hidràulic per connexió al clavegueram municipal haurà de presentar el certificat d'acceptació i connexió de l'abocament a la xarxa de clavegueram municipal emés per eixe ajuntament en el qual s'indique tant la data en què es va realitzar aquesta connexió com l'estació depuradora de destinació.»  
L'informe realitzat per la Confederació contradiu el que s'indica en diversos llocs de la documentació presentada:  
+ En l'estudi de viabilitat econòmica, on assenyala que la urbanització El Tochar disposa d'EDAR. Indica que es connectarà a la xarxa de sanejament de la urbanització que discorre pel carrer número 1.  
+ La justificació aportada que l'origen de l'aigua destinada a reg procedeix de la depuradora.  
Aquest problema ja es va plantejar en el moment en què es va tramitar la modificació que creava el sector de sòl urbanitzable, any 1999, i semblava que havia quedat resolta però com s'observa en l'informe de la Confederació en aquests moments no és així. Per això, perquè puga produir-se l'aprovació definitiva del pla parcial haurà de justificar-se davant d'aquest òrgan ambiental (no davant de l'òrgan substantiu ja que coincideix amb l'òrgan promotor) que l'aigua residual que es genere serà depurada.  
D.2. En l'últim informe emés pel Servei d'Infraestructura Verda i Paisatge s'assenyalen una sèrie de mesures d'integració paisatgística que havien d'incorporar-se en la part normativa del pla. Com no disposaven del pla parcial no han pogut verificar si s'havien introduït.  
  
Una vegada llegides les últimes normes urbanístiques aportades es comprova que aquestes mesures han sigut incloses en l'article 4.19.  
E) Accions de seguiment de l'aplicació del planejament.  
En l'EATE i en el document «Avaluació de la fase de consultes i conclusió del procés d'avaluació del pla» s'ha inclòs l'elaboració d'informes de seguiment, el primer després de l'aprovació definitiva i els següents cada quatre anys. S'han establit quatre objectius que han de ser verificats, amb els corresponents indicadors, relatius a l'aigua (consum, abocament, depuració), a la gestió de residus, a l'energia (consums, gasos, soroll) i al paisatge.  
A més, en l'expedient d'avaluació ambiental que s'assenyala en l'article 54.2 de la LOTUP s'ha inclòs un apartat relatiu a mesures de seguiment. Conté un programa de vigilància ambiental que contempla les fases preliminars i les fases d'execució.  
F) Acord d'emissió. Determinacions finals.  
De conformitat amb el que es disposa en l'article 54 de la LOTUP, d'acord amb els fonaments que han exposat, es proposa considerar acceptable, des del punt de vista ambiental, la present declaració ambiental i territorial estratègica (DATE) del Pla parcial de la parcel·la 20 A de la urbanització El Tochar a Torres Torres presentada per l'Ajuntament, sempre que s'incorporen en aquest, abans de la seua aprovació definitiva, les següents determinacions:  
1. Prèviament a l'aprovació definitiva hauran d'obtindre l'autorització d'abocament emesa per la Confederació Hidrogràfica del Xúquer del punt en què aboquen les aigües residuals generades per l'actuació (segons la documentació aportada, coincideixen amb les aigües residuals generades per la urbanització El Tochar).  
2. Haurà de modificar-se la documentació amb indicació de l'origen de l'aigua per al reg de les zones verdes i el destí de les aigües pluvials.  
  
3. En el cas de pretendre realitzar l'abocament d'aigües pluvials al domini públic serà necessari obtindre prèviament l'autorització de la Confederació.  
4. Serà necessari incloure en la proposta de pla un apartat relatiu a la infraestructura verda. En aquest apartat es definiran els elements pertanyents a aquesta que s'inclouen dins de l'àmbit del pla parcial, o bé s'indicarà que no n'hi ha.  
La declaració ambiental i territorial estratègica té naturalesa d'informe preceptiu i determinant i no és susceptible de cap recurs, sense perjudici dels que, si és el cas, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa o judicial contra l'acte, si és el cas, d'aprovació del pla o programa.  
La declaració ambiental i territorial estratègica perdrà la seua vigència i cessarà en la producció dels efectes que li són propis si, una vegada publicada en el Diari Oficial de la Generalitat Valenciana, no s'haguera procedit a l'adopció o aprovació del pla o programa en el termini màxim de dos anys des de la publicació, llevat que s'acorde la seua pròrroga en els termes establits en l'article 56 de la LOTUP.  
Aquesta declaració ambiental i territorial estratègica serà publicada en el DOGV i posada a la disposició del públic en la pàgina web de la Conselleria. Es traslladarà aquesta a l'òrgan promotor i a l'òrgan substantiu.  
Òrgan competent  
La Comissió d'Avaluació Ambiental és l'òrgan competent per a emetre la declaració ambiental i territorial estratègica a què es refereix l'article 56.6 del Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge, de conformitat amb el que es disposa en l'article 3.1 del Decret 230/2015, de 4 de desembre, del Consell, pel qual s'aprova el Reglament de l'òrgan ambiental de la Generalitat a l'efecte d'avaluació ambiental estratègica (plans i programes).  
A la vista de tot el que antecedeix, la Comissió d'Avaluació Ambiental acorda: emetre la declaració ambiental i territorial estratègica del Pla parcial de la parcel·la 20 A de la urbanització El Tochar en Torres Torres, havent d'incorporar-se al pla les determinacions finals assenyalades.  
Notificar a les persones interessades que contra la present resolució, per no ser un acte definitiu en via administrativa, no es pot interposar cap recurs; la qual cosa no és inconvenient perquè puguen utilitzar-se els mitjans de defensa que en el seu dret estimen pertinents.  
Cosa que us notifique perquè en prengueu coneixement i als efectes oportuns.  
Cosa que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 18.2 de la Llei 40/2015, d'1 d'octubre, de règim jurídic del sector públic.  
València, 14 d'octubre de 2021.- El secretari de la Comissió d'Avaluació Ambiental: José del Valle Arocas.»  
  
València, 15 de novembre de 2023.- El director general d'Urbanisme, Paisatge i Avaluació Ambiental: Miguel Ángel Ivorra Devesa.»